
Sistèm  "Imiriune"  ak  Maladi  HIV 

La  santé  ko  mounn  proteje  pa  sa  yo  rele 
«immune»  sistèm  li.  Selil  blan  yo  rele  lenfosit 
(ki  se  selil  B  ak  selil  T)  proteje  ko  mounn 
kont  jèm  tankou  viris  (mikrôb)  bakteri,  ak 
parazit.  Le  jèm  sa  yo  detekte,  selil  B  ak  selil 
T  yo  deklannche  pou  defann  ko  nou. 


Lenfosit  Viris  Iminodefisitè — HIV 

Sistèm  defans  sa-a  tonbe  dégringole  le 
mounn  gen  sendrôm  iminodefisitè  ya 
(SIDA).  SIDA  se  youn  maladi  ki  demantibile 
sistèm  «immune»  ko  mounn.  Se  viris 
iminodefisitè  ya  (HIV)  ki  lakôz  SIDA. 

Le  HIV  rantre  nan  ko  youn  mounn,  li 
enfekte  selil  T  espesyal  yo  kote  mikrôb  lan 
pran  jarèt.  Viris  lan  detwi  selil  sa  yo  lantman. 
Le  selil  T  sa  yo  pran  disparèt  younn  âpre 
lot,  jan  ko  wa  te  abitye  konbat  enfeksyon 
an  vin  febli. 

Youn  mounn  ki  gen  maladi  HIV  ka  rete 
enganm  pandan  trè  lontan.  Mounn  ki  gen 
enfeksyon  HIV  ka  konsidere  yo  gen  SIDA  lô 
yo  tonbe  malad  grav  e  yo  gen  enfeksyon 
maladi  HIV  bay.  Maladi  sa  yo  gen  tandans 
parèt  ta  nan  chimen  enfeksyon  HIV  ya  lô  se 
kèk  grenn  selil  T  sèlman  ki  rete. 

Ki  Kote  HIV  Ak  SIDA  Sôti? 

Nou  ka  pa  janm  konnen  ki  kote  e  ki  jan 
maladi  HIV  koumanse.  Anpil  save  kwè 
SIDA  te  déjà  prezan  nan  peyi  Eta  zini,  an 
Erôp  ak  an  Afrik  depi  plizyè  dizèn  lane, 
byen  anvan  yo  te  dekouvri  premye  ka  yo  nan 
lane  1980  ak  1981. 

Premye  fwa  yo  te  idantifye  HIV,  se  te  nan 
lane  1984.  Se  save  Franse  ak  Meriken  ki  te 
premye  lonje  dwèt  sou  li.  Men  se  pwal  jis  an 
1986  ke  yo  te  vin  ba  li  non  viris  iminodefisitè 
«humain»  yan,  kidonk  HIV. 


Konprann  HIV 


Men  sa  ti  liv  sa-a  ap  Bouske 


Anvan  menm  HIV  ka  vin  bay  SIDA,  li 
ka  bay  pwoblèm  santé.  Si  nou  aprann  ki  jan 
viris  sa-a  ka  aji  sou  ko  nou,  e  jwenn  bon  jan 
la  swenyay  bonè,  avan  sa  vin  pi  rèd,  sa  ka 
ede  nou  viv  pi  lontan  e  gen  mwens  pwoblèm 
santé. 

Ti  liv  sa-a  se  youn  gid  pou  fè  nou 
konprann  maladi  HIV  epi  montre  nou 
kouman  pou  nou  jwenn  bon  jan  la  swenyay 
pi  bonè  posib.  Pataje  ti  liv  sa-a  ak  fanmi, 
zanmi.  konsa  yo  menm  tou  ya  ka  aprann  plis 
sou  maladi  HIV 

Ti  liv  sa-a  va  montre-w  tou  ki  kalite 
pwoblèm  wap  gen  pou  ou  konfronte  e  lap 
pwopoze-w  kesyon  ou  ka  poze  doktè-w, 
enfimyè-w  ak  dot  travayè  medikal.  Le  ou  va 
poze  kesyon  sa  yo,  sa  va  ede-w  jwenn 
enfômasyon  nesesè  ka  pèmèt  ou  pran  bon 
jan  desizyon  konsènan  sante-w. 


Premye  Sak  Dwe  Fèt 


Aprann  tout  sa  ou  ka  aprann  sou  HIV. 
Le  mounn  aprann  yo  gen  maladi  HIV,  se 
bagay  ki  ka  bay  la  perèz,  konfizyon.  Men 
kèk  kesyon  ou  ka  vie  poze  doktè-w, 
enfimyè-w  ak  travayè  medikal  yo: 

Ki  jan  maladi  HIV  y  a  ka  aji  sou  sante-m? 

Eske  map  blije  chanje  jan  map  viv? 

Ki  jan  HIV  pwal  afekte  relasyon-m  ak 
fanmi-m,  zanmi-m,  mounn  mwen  nan 
kontak  seksyèl  ak  yo,  mounn  nan  travay 
mwen  ak  mounn  nan  lekôl  mwen? 

Ki  sot  la  swenyay  ak  dot  sévis  map  ka 
bezwen  koulye  ya  ak  nan  tan  kap  vini? 


Pataje  zegwi  ak  sereng  se  danje. 
Souvan,  se  nan  konsa  enfeksyon  HIV 
Pase  de  youn  mounn  ak  youn  lot. 


Le  youn  mounn  gen  maladi  HIV,  li  ka 
pase  maladi  sa-a  bay  lot  mounn  si  1-  al  fè 
bagay  san  pwotèj  osnon  si  li  nan  pataje 
zegwi  ak  sereng  pou  pran  drôg.  Sonje  mande 
travayè  medikal  yo  ki  jan  ou  ka  évite 
pwopaje  maladi  HIV. 


Koze  Sou  Kondisyon 
HIV  Ou  An 


Kondiyoun  HIV  ou  an  se  youn  bagay  ki 
trè  zentim;  di  mounn  ou  gen  enfeksyon  HIV 
se  younn  nan  bagay  kap  pi  difisil  wap  janm  fè. 

Le  ou  te  fenk  aprann  ou  gen  viris  ki  bay 
maladi  SIDA,  siman  ou  te  chagren,  dezole, 
ront  osnon  gen  la  perèz.  Di  mounn  ou  gen 
maladi  HIV  ka  vie  di  wap  jwenn  plis  sipô  ak 
èd  nan  men  lot  mounn,  men  sa  ka  bay 
pwoblèm  tou. 

Lwa  lokal  ak  lwa  nan  eta  wap  viv  lan  ka 
blije  travayè  medikal  lan  enfôme  depatman 
la  santé  sou  ka  ou  an.  Otreman,  maladi  HIV 
ou  lan  dwe  rete  konfidansyèl,  eksepte  si  ou 
ta  deside  mete  paroi  lan  deyo  ou  menm. 


Travayè  medikal  lan  ka  ede-w  deside  ki 
mounn  wap  di  e  ka  ede-w  pale  ak  yo  si  ou 
deside  fè  yo  konnen.  Pami  mounn  ou  ka  vie 
fè  konnen: 

■  Mounn  ou  konn  fè  bagay  ak  yo 

■  Mounn  ou  konn  pran  drôg  (piki)  ak  yo 

■  Fanmi 

■  Zanmi 

Ou  dwe  koze  ak  mounn  wap  fè  bagay  ak 
yo  sou  sévi  ak  kapôt  pou  pwoteksyon  kont 
maladi  epi  tou  sou  risk  pou  youn  ti  bebe  ta 
fèt  ak  maladi  HIV.  Si  ou  konn  pran  drôg  pa 
piki,  ou  dwe  koze  sou  danje  pataje  zegwi  ak 
sereng. 

Ou  ka  vie  pale  ak  mounn  lakay  ou  sou  ki 
jan  kondisyon-w  lan  ka  afekte  yo.  Ou  ka  vie 
tou  fè  mounn  nan  travay  ou,  vwazen-w, 
manm  legliz  ou  konnen.  Si  ou  se  youn 
etidyan,  ou  kab  fè  mounn  nan  lekôl  yo  tel  ke 
enfimyè,  dirijan,  pwofesè,  ak  elèv  nan  klas 
ou  konnen. 

Gen  mounn  ki  gen  HIV  ki  deside  fè 
silans  sou  sa.  Pa  gen  mal  nan  sa  non  plis.  Se 
desizyon  pa-w  li  ye. 


Pale  Sou  Enfeksyon  HIV  Ou  An 
Avantaj  Sa  Ka  Genyen 

■  Sipô  ak  èd  nan  men  fanmi  ak  zanmi 

■  Meyè  la  swenyay  ak  avantaj  wèlfè 
nan  sèten  eta 

■  Plis  chans  mounn  ou  konn  fè  bagay 
ak  yo  va  pran  tes  HIV 

Rîsk  sa  ka  genyen 

■  Mounn  ou  konn  fè  bagay  ak  yo, 
fanmi,  zanmi,  mounn  nan  lekôl,  moun 
nan  klib  ak  mounn  nan  travay  ka 
mete-w  nan  kanpe  lwen 

!   Chanjman  nan  pwogram  swen  medikal 

Pwoblèm  jwenn  youn  kote  pou  ou  rete 

Pèdi  «custody»  pitit  ou  (dwa  pou  piti 
ou  abite  ak  ou) 

Se  vre  risk  fè  mounn  konnen  ou  gen 
HIV  ya  ka  parèt  pi  gwo  ke  avantaj  sa 
ofri,  li  enpôtan  pou  ou  reyalize  se 
senpman  risk  yo  ye  e  yo  ka  pa  janm  rive 
tout  bon  vre. 


Pran  Bon  Jan  Swen  Tèt  Ou 


Si  ou  gen  enfeksyon  HIV,  ou  ka  parèt  e 
santi  ou  byen  enganm.  Men,  ou  dwe  pran 
bon  jan  swen  tèt  ou  tou  swit  âpre  ou  aprann 
ou  gen  HIV.  Sa-a  se  kle  nan  retade 
declanchman  pi  gwo  pwoblèm. 

Eseye  kenbe  youn  atitid  pozitif.  Espwa 
trè  zenpôtan.  Chak  jou  gen  nouvo 
medikaman  ak  tretman  pou  HIV  ki  ka  ede- 
w.  Chak  fwa  ou  al  kay  doktè,  pa  bliye  mande 
si  gen  tretman  tou  nèf  ak  dot  bagay  yap 
eseye  ou  ka  kalifye  pou  yo. 


Eseye  pa  enkyete-w.  Enkyetid  ka  bay  tèt 
chaje  e  tèt  chaje  ka  febli  sistèm  «Immune» 
ou.  Pran  dispozisyon  pou  redwi  tèt  chaje. 
Pami  aktivite  ki  ka  redwi  tèt  chaje  wa  jwenn 
ekzesis  respiratwa,  ti  pwomnad  a  pye,  lekti, 
ak  aktivite  kominotè.  Mande  travayè 
medikal  yo  kouman  ou  ka  lite  kont  tèt  chaje. 

Al  kay  doktè  souvan.  Pa  rete  tann  le  ou 
malad.  Men  sa  ki  ka  ede-w  rete  an  bon  santé 
pi  lontan: 

■  Pran  vaksen  pou  évite  dot  enfeksyon 

Evite  kontak  ak  enfeksyon  (pa  ekzanp, 
mounn  ki  gen  grip,  dot  maladi,  poupou 
mounn  ak  poupou  bèt). 

■  Manje  bon  manje  ki  bon  pou  la  santé.  Sa 
va  ede-w  rete  fèm,  sa  va  barou  kouraj  ak 
anpeche-w  pèdi  pwa-w,  sa  va  ede  kô-w 
pwoteje  tèt  li. 

i   Fe  ekzèsis  regilyèman  pou-ou  ka  rete 
solid,  enganm. 

Dômi  byen  dômi  e  pran  bon  jan  repo. 

I   Fini  medikaman-w  yo  menm  si  ou  ta 
santi  ou  gaya. 


Fè  travayè  medikal  yo  konnen  tout 
swit  si  ou  ta  pèdi  sansasyon  nan 
bouch  ou,  si  ou  ta  gen  anflamasyon 
nan  bouch,  chanjman  nan  zye  ou  si 
wap  esoufle. 


Rete  Veyatif  Sou  «Immune» 
Sistèm  Ou 


Younn  nan  selil  san  ke  HIV  enfekte  se 
selil  CD4  (ki  se  youn  selil  T  espesyal). 
Travay  li  se  defann  ko  ou  kont  demeplè 
tankou  viris.  Kantite  selil  CD4  ki  nan  san  ou 
démontre  fôs  sistèm  «immune»  ou. 

Gen  you  tes  yo  rele  «CD4  cell  count». 
Tes  sila-a  tcheke  kantite  enfeksyon  HIV  ki 
nan  kô-w.  Travayè  medikal  siman  va  mande- 
w  pou  ou  fè  tes  san  regilyèman,  konsa  yo  ka 
sévi  ak  rezilta  «CD4  cell  count»  lan  pou 
konnen  ki  le  yap  koumanse  ba  ou 
medikaman. 

Tout  otan  «CD4  cell  count»  ou  plis  pase 
600,  wap  gen  pou  ou  fè  tes  chak  6  mwa.  Si  li 
desann  pi  ba  pase  500,  doktè-w  ka  sikjere  yo 
fè  ekzamen  san  pou  ou  pi  souvan  e  ka  ba  ou 
medikaman  pou  ralanti  HIV 


Koumanse  Tretman 


Doktè-w  dwe  pale  ak  ou  de  avantaj 
koumanse  tretman-w  ak  medikaman  pou 
HIV.  AZT,  ke  yo  rele  koulye  ya  ZDV 
(zidovudine),  se  medikaman  ki  pi  popile  pou 
HIV.  Si  ZDV  yan  pa  bay  rezilta  osnon  si  li 
lakôz  konplikasyon,  (pa  ekzanp,  pwoblèm 
domi,  doulè  nan  janm,  tèt  fè  mal,  la  noze, 
vomisman,  dyare  ou  anemi),  doktè-w  ka  ba 
ou  (didanosine  (ddl)  ou  byen 
(dideoxycytidine  (ddC).  Sonje  di  doktè-w  si 
medikaman  sa  yo  ba  ou  okenn  konplikasyon 
tan  kou  vant  fè  mal  ou  byen  pèdi  sansasyon 
nan  men  ak  nan  pye. 

Pa  bliye  tretman  kont  HIV  se  bagay  kap 
chanje  rapidman,  kidonk,  sonje  mande 
doktè-w  si  gen  tretman  tou  nèf  ki  fenk  parèt. 

Si  enfeksyon  HIV  ou  lan  ta  vin  pi  grav, 
gen  anpil  chans  ou  ka  gen  dot  enfeksyon  ka 
vie  tire  avantaj  sou  feblès  sistèm  «immune» 
ou.  Si  «CD4  cell  count»  ou  desann  pi  ba  pase 
200,  osnon  si  ou  te  gen  nemoni 
(refwadisman)  osnon  dot  sentôm,  doktè-w 
ka  rekômande  ou  koumanse  pran 
(trimethoprimsulfamethoxazole)  ou  TMP- 
SMX  (Bactrim(R),  Septra(R),  ak  pwodwi 
jenerik)  pou  évite  enfeksyon  ki  pi  kouran 
yo,  nemoni  «pneumocytis  carinii»,  ou  PCP. 
Majorité  mounn  pa  gen  pwoblèm  ak  TMP- 
SMX,  men  si  ou  ta  vin  gen  move  gratèl  anpil 
pwoblèm  vant,  sispann  pran  medikaman-an 
e  rele  doktè-w  tout  swit  pou  ou  sa  diskite 
dot  tretman  ak  li. 

HIV  ak  lot  maladi  li  lakôz,  pa  aji  menm 
jan  sou  tout  mounn.  Gen  mounn  ki  ka  viv  ak 
HIV  pandan  plizyè  lane,  poutan  gen  dot  ki 
tonbe  malad  depi  yo  detekte  maladi  ya  nan 
san  yo.  Pwogram  la  swenyay  ou  an  ap  fèt 
pou  ou  espesyalman  kidonk,  li  ka  pa  menm 
ak  sa  nou  nou  eksplike  nan  ti  liv  sila-a. 


Men  kèk  kesyon  ou  dwe  poze  doktè-w, 
enfimyè-w  ak  dot  travayè  medikal: 

■  Eske  yap  gen  pou  pran  CD4  mwen 
souvan? 

■  A  konbyen  CD4  mwen  dwe  desann  pou 
yo  koumanse  ban  mwen  medikaman  pou 
enfeksyon  HIV? 

■  Ki  lot  medikaman  ki  ka  kwape  maladi 
HIV  bay?  Ki  jan  medikamansa  yo  ka 
ede-m?  eske  yo  bay  konplikasyon? 

■  Eske  gen  dot  tretman? 


Detekte  Ak  Trete  Dot  Maladi 


Maladi  Pwatrinè 

Le  fèt  HIV  febli  kapasite  ko  ou  genyen 
pou  li  lite  kont  enfeksyon,  wap  kouri  risk 
enfeksyon  ak  jèm  ki  koze  maladi  pwatrinè 
(TB).  Menm  si  ou  ta  vin  enfekte  ak  jèm  sa-a, 
bon  jan  tretman  ka  anpeche-1  fin  anvayi  kô- 
ou.  Pa  bliye  mande  doktè-w,  enfimyè-w  ak 
dot  travayè  medikal: 

J   Si  wap  gen  pou  ou  fè  tes  pou  maladi 
pwatrinè  souvan?  ki  jan  de  tes  kap 
nesesè? 

■  Ki  jan  ou  ka  évite  pran  enfeksyon  maladi 
pwatrinè? 

■  Si  mwen  ta  vin  pwatrinè,  ki  jan  mwen  ka 
évite  pase-1  bay  lot  mounn? 

Di  travayè  medikal  yo  si  ou  kwè  ou  te 
ekspoze  ak  mounn  ki  gen  maladi  pwatrinè. 

Si  an  ka  ou  ta  vin  enfekte  ak  jèm  ki  bay 
maladi  pwatrinè,  doktè-w  ka  ba  ou  youn 
medikaman  yo  rele  «isoniazid»  (INH),  wap 
gen  pou  ou  pran  medikaman  sa-a  youn  fwa 
pa  jou,  chak  jou  pandant  tout  youn  lane, 
menm  si  ou  ta  santi  ou  an  fôm.  Doktè-w  ka 
rekômande  tou  pou  ou  pran  «pyriodoxine», 
ki  se  youn  fôm  vitamin  B6,  chak  jou  pou  ede 
redwi  pwoblèm  isoniazid  konn  bay.  Pa 

bliye  di  doktè-w  si  nenpôt  ki  medikaman  ta 
barou  okenn  konplikasyon  tankou  la  noze, 
vomisman,  fatig,  feblès,  la  gratèl  nan  po 
osnon  la  fyèv. 

Eksplikasyon  sou  kouman  pou  pran 
medikaman  pou  maladi  pwatrinè  ka  bay 
konfizyon.  Kolabore  ansanm  ak  travayè 
medikal  ou  an  pou  ou  sa  si  ou  fini  ak 
tretman  an, 

Sifilis 

Sifilis  se  younn  maladi  veneryèn  (STD). 
Ase  souvan  li  se  konpayèl  enfeksyon  HIV 
men  li  ka  difisil  pou  rekonèt  li  e  trete-1,  le 
youn  mounn  gen  HIV.  Le  sifilis  pa  jwenn 
tretman,  li  ka  lakôz  anpil  gwo  pwoblèm 
kè,  ak  domaj  nan  vesèl  san  e  ka  menm 
koze  lanmô. 

Ou  dwe  pale  ak  doktè-w  kare  bare  sou 
tout  pase  medikal  ou  ak  tout  pase  seksyèl 
ou.  Pami  kesyon  ou  dwe  poze  doktè-w: 

■  Ki  tes  ki  genyen  pou  sifilis?  Eske  map 
gen  pou  fe  tes  souvan? 

■  Ki  jan  yo  trete  sifilis? 

■  Eske  map  blije  fe  tes  pou  konnen  si 
tretman-an  bay  rezilta? 

■  Ki  jan  mwen  ka  évite  pase  sifilis  lan  bay 
lot  mounn? 

Doktè-w  ka  fè  ekzamen  san  pou  ou,  pou 
detekte  si  ou  gen  sifilis  e  jis  ki  bô  li  rive.  Ou 
ka  bezwen  dot  tes  tou.  Ou  dwe  fè  tes  sifilis 
chak  fwa  ou  kwè  ou  te  ekspoze  ak  youn 
maladi  veneryèn. 

Si  ou  gen  sifilis,  ou  dwe  fè  mounn  wap  fè 
bagay  ak  yo  ansanm  ak  mounn  ou  konn  pran 
drôg  pa  piki  ak  yo  konnen.  Travayè  medikal 
ou  an  osnon  youn  travayè  depatman  la  santé 
ka  ede-w  fè  sa  e  ka  di  ou  si  la  lwa  nan  eta 
wap  viv  lan  oblije  ou  enfôme  mounn  ou  nan 
kontak  seksyèl  ak  yo. 


Piki  pelisilin  se  tretman  ki  plis  itilize  pou 
konbat  ka  sifilis  ki  fenk  parèt.  Nan  ka 
maladi  ki  pi  avanse,  li  ka  nesesè  yo  bay 
pelisilin  lan  nan  serôm  ,  petèt  li  ka  nesesè 
pou  yo  ta  entène-w  lopital.  Si  ou  fè  alèji  ak 
pelisilin,  ou  ka  blije  wè  you  ekspè. 

Pwoblèm  nan  Bouch  Ak  nan  Zye 

Pwoblèm  bouch  tel  ke  «candidiasis»  ak 
pwoblèm  zye  se  kèk  nan  endikasyon 
enfeksyon  HIV.  Travayè  medikal  ou  an  dwe 
tcheke  bouch  ou  ak  zye  ou  pandan  chak 
vizit.  Pa  bliye: 

■  Fe  travayè  medikal  lan  konnen  si  gen 
chanjman  nan  zye-w(tankou  si  ou  wè 
troub,  ou  ta  gen  enfeksyon  nan  je  ak  nan 
po  je)osnon  nan  bouch  (enflamasyon, 
sechès,  bouch  kap  senyen,  difikilte  pou 
vale,  bouch  pa  gou,  doulè,  osnon  dan 

kap  sekwe). 

■  Al  kay  dantis  o  mwen  2  fwa  chak  ane 
ou  byen  pi  souvan  si  ou  gen  pwoblèm 
nan  bouch. 

Doktè-w  kapab  trete  pi  fô  pwoblèm 
bouch  ak  zye  maladi  HIV  y  an  koze.  Pafwa, 
ou  ka  blije  al  kay  youn  dantis  espesyal  ou 
byen  kay  youn  doktè  zye. 

Fanm  Ansent  Ak  HIV 


Si  tout  fwa  ou  ta  vin  ansent  e  deside 
kenbe  pitit  la,  li  ta  enpôtan  anpil  pou  ou  ta-1 
swiv  swenyay  gwosès  (prénatal  care).  Chans 
pou  ou  pase  maladi  HIV  yan  bay  pitit  la  égal 
a  younn  sou  4  swa  25  pou  san  chans  chak 
fwa  ou  ansent. 

An  jeneral,  tretman  pou  enfeksyon  HIV 
le  youn  fanm  ansent  se  menm  bagay  pou 
mounn  ki  pa  ansent.  Ou  dwe  fè  Pap  Tes 
pandan  ou  ansent  e  siman,  doktè-w  va 
rekômande  pou-w  aie  fè  tcheke  CD4  ou 
depi  swenyay  gwosès  lan  koumanse. 
Depandamman  de  rezilta-a,  li  ka  nesesè  yo 
tcheke  kantite  CD4  ou  ankô,  pandan  ou 
ansent  lan. 


Si  ou  ta  pran  enfeksyon  jèm  maladi 
pwatrinè  ya  pandan  ou  gwôs,  doktè-w  ka  ba 
ou  medikaman  epi  yo  ka  fè  radyografi 
lestomak  ou  avèk  anpil  prekosyon. 

Si  ou  ta  gen  sifilis  pandan  ou  ansent,  wap 
bezwen  youn  la  swenyay  espesyal.  Ti  mounn 
ki  fèt  le  manman  yo  te  gen  sifilis  ki  pat  janm 
jwenn  tretman  ka  tonbe  malad  grav  e  ka 
menm  mouri.  Men  kèk  kesyon  pou  ou  poze 
si  ou  gen  maladi  HIV  pandan  ou  ansent: 

■  Eske  mwen  dwe  fè  ekzamen  pou  sifilis 
pandan  mwen  ansent? 

■  Ki  tretman  yo  itilize  pou  mounn  ansent 
ki  gen  sifilis?  Eske  sa  ka  lakôz  ti  bebe  ya 
gen  pwoblèm? 

CH    Eske  map  jwenn  gerizon?  eske  pitit  lan 
ap  jwenn  gerizon? 

3    Sistèm  «immune»  ka  aji  diferamman  le 
youn  mounn  ansent.  Pou  tèt  sa,  doktè-w 
va  prête  anpil  atansyon  a  ou.  Men  kèk 
kesyon  ou  ka  vie  poze: 

■  Eske  gwosès  lan  pwal  afekte  enfeksyon 
HIV  an? 

Eske  medikaman  map  pran  pou  HIV  yan 
pwal  bay  mwen  menm  ak  pitit     lan 
pwoblèm? 

■  Eske  pitit  lan  pwal  tonbe  malad? 

Eske  gen  etid  espesyal  kap  fèt  sou 
medikaman  HIV  ki  bon  pou  mounn 
ansent?  Si  wi,ki  jan  mwen  ka  patisipe? 

Apre  ou  fin  akouche,  ou  dwe  mennen 
pitit  lan  al  fè  ekzamen  pou  enfeksyon  HIV 
regilyèman,  kit  pitit  lan  te  fèt  ak  HIV  ou  pa. 
Yo  dwe  tcheke  pitit  lan  pou  sifilis  tou,  menm 
si  yo  te  déjà  tcheke- w  pou  sifilis  le  ou  te 
ansent.  Le  fèt  enfeksyon  HIV  an  ka  transmet 
nan  lèt,  ou  pa  dwe  bay  pitit  lan  tête. 


Desizyon  Pou  Fè 
«Planning»  Familyal 


Si  ou  pa  ta  vie  ansent,  ou  dwe  pale  ak 
travayè  medikal  lan  sou  bagay  ou  panse  ki 
enpotan  tankou: 

■  Si  mwen  ta  chwazi  pou  mwen  pa  ansent, 
ki  sot  grenn  ak  dot  bagay  ki  ta  miyô  pou 
mwen? 

n    Eske  gwosès  lan  ka  rann  maladi  HIV  yan 
vin  pi  malouk?  ki  jan  sa  ka  rive? 

■  Eske  enfeksyon  HIV  an  vie  di  map  gen 
dot  pwoblèm  pandan  mwen  ansent  ak  le 
map  akouche? 

■  Eske  enfeksyon  HIV  yan  ansanm  ak 
tretman  ma  pwal  swiv  yo  ka  lakôz 
pwoblèm  pou  pitit  lan? 

■  Si  mwen  ansent  e  ta  deside  pa  kenbe  pitit 
la,  ki  kote  mwen  ka  aie  pou  sispann 
gwosès  la?  Sipozon  yo  ta  ban  mwen  refi  a 
kôz  mwen  gen  HIV? 

■  Si  mwen  ta  chwazi  vin  ansent,  ki 
pwogram  kominotè,  ki  gwoup  mounn  kap 
bay  sipô  ki  ka  ede-m  ansanm  ak  pitit  la? 

9    Si  mwen  déjà  ansent,  eske  mwen  dwe 
kontinye  ap  fè  bagay  ak  kapôt?  Si  patnè 
mwen  yan  gen  HIV  tou,  eske  nou  blije  fè 
bagay  ak  kapôt? 

Pa  bliye  maladi  HIV  bay  yo  ka  jwenn 
tretman  menm  si  poko  gen  tretman  pou  HIV 
yan  li  menm.  Kidonk,  sa  vie  di  ke  enfeksyon 
an  ak  petèt  maladi  SIDA-a  tou  ap  gen  pou  li 
tounen  youn  pati  nan  fiti  fanmi  ou. 

Si  maladi  HIV  yan  ta  vin  rann  ou  fèb,  ou 
menm  ansanm  ak  pitit  nan  vant  ou  an  ap 
kouri  gwo  risk  pou  atrape  dot  move 
enfeksyon.  Le  fèt  menm  ou  gen  HIV  ou 
menm  ak  pitit  lan  dwe  pran  bon  jan  la 
swenyay.  Ou  dwe  fè  mannigèt  pou  pitit  lan  sa 
jwenn  mounn  ki  okipe-1  si  ou  ta  tonbe  malad. 

Jwenn  Sipô  Ou  Bezwen 


Youn  mounn  osnon  youn  fanmi  kap  viv 
ak  maladi  HIV  bezwen  tout  kalite  sipô. 
Travayè  medikal  lan  ansanm  ak  depatman  la 
santé  ak  sévis  sosyal  ka  ede-w  jwenn  sipô  ou 
ka  bezwen,  tankou  youn  mounn  pou  ta: 

■  Reponn  ak  kesyon  sou  HIV  ak  SIDA. 

■  Ede-w  jwenn  travayè  medikal,  fè-w 
jwenn  asirans,  pran  desizyon  pou  la 
swenyay  ou,  fè-w  jwenn  kote  pou  ou  rete, 
fè-w  jwenn  manjepou  ou  manje. 

■  Fè-w  jwenn  roulib  pou  al  nan  randevou 
kay  doktè. 

■  Ede-w  a  kalkile  aktivite  finansyè  ou  ak 
tout  lot  ti  bezwen-w. 

■  Ba  ou  ansanm  ak  mounn  lakay  ou 
referans  ak  gwoup  mounn  volonté  ki 
dakô  ba-ou  sipô. 

■  Fè  aranjman  pou  jwenn  mounn  ki  ta  vin 
lakay  ou  pou  ba  rou  swen  medikal. 

H    Reprezante-w  nan  zafè  légal  douvan 
la  lwa. 

Anpil  mounn  kap  viv  ak  HIV  santi  yo 
miyô  le  yo  ka  koze  ak  lot  mounn  ki  gen  HIV 
tou.  Men  kèk  jan  ou  ka  rantre  an  kontak  ak 
dot  mounn  ki  gen  HIV: 

■  Li  bilten  kap  pale  de  HIV. 

■  Vin  manm  Youn  gwoup  kap  bay  sipô. 

■  Ofri  tèt  ou  pou  ede  dot  mounn. 

■  Tounen  youn  mounn  kap  aprann  lot 
mounn  sa  maladi  sila-a  ye  osnon  ekri 
youn  bilten. 

■  Patisipe  nan  aktivite  sosyal  kote  ou  ka 
rankontre  dot  mounn  ki  gen  HIV. 

Men  Lot  Resous  Anno 


Gen  anpil  kote  ou  ka  jwenn  enfômasyon 
pou  mounn  kav  viv  ak  maladi  HIV.  Chache 
nan  "téléphone  book"  adrès  ak  nimero 
telefôn  kote  sa  yo: 

■  Depatman  la  santé  ki  pre  kote  wap  viv 
lan.  Yo  ka  di  ou  ki  kote  ou  ka  al  fè  tes 
pou  HIV.  Yo  ka  di  ou  tou  ki  sévis  gratis 
ou  ka  benefisye. 

■  Sosyete  medikal  nan  vil  ou  nan  eta  wap 
viv  lan,  pou  yo  ede-w  jwenn  youn  doktè. 

■  Biblyotèk  bô  lakay  ou.  Yo  ka  gen  youn 
digdal  enfômasyon  tankou  liv  e  la  triye  ki 
pou  ede-w  aprann  anpil  bagay  sou  HIV 
akSIDA. 

Gen  kèk  lopital,  legliz,  La  Kwa  Rouj, 
ansanm  ak  divès  oganizasyon  kap  lite  kont 
maladi  HIV  ak  SIDA  ki  gen  pwogram  yo 
ofri.  Oganizasyon  sa  yo  ansanm  ak  dot 
gwoup  patronaj  ka  figire  sou  youn  lis 
espesyal  nan  jounal.  Mande  mounn  kap 
travay  nan  biblyotèk  yo  pou  bilten  ak  lot 
bagay  ki  pibliye. 

Gen  nimero  telefôn  nayonal  ou  ka  rele 
gratis.  Kote  sa  yo  bay  bon  jan  enfômasyon  e 
yo  ka  voye  ti  liv  gratis  pou  ou  ki  pou  ba  ou 
dènye  nouvel  sou  medikaman  ki  fenk  parèt 
ak  tretman  tou  nèf  yap  eseye. 

Men  kèk  nimero  telefôn  pou  ede-w 
jwenn  enfômasyon  nesesè: 

Enfômasyon  Jeneral 

National  AIDS  Hotline 

An  Angle (800)342-AIDS(2437) 

An  Panyôl (800)344-SIDA(7432) 

TDD  Sévis  pou  mounn  ki  Soud 
(800)243-7889 

National  AIDS  Clearinghouse 
(800)458-5231 

HIV/AIDS  Enfomasyon  Pou 
Tretman 

American  Foundation  for  Aids  Research 
(800)39AMFAR(392-6327) 

AIDS  Treatment  Data  Network 
(212)  268-4196 

Project  Inform  (800)822-7422 

Pou  ou  ka  konnen  ki  tretman  yap  eseye  e  ki 
aprove  ak  administre  pa  National  Institutes 
of  Health  osnon  Food  and  Drug 
Administration,  rele: 

AIDS  Clinical  Trials  Information  Service 

800-TRIALS-A(874-2572) 

Benefis  Dezabilite  Biro  Sosyal 
Sekirite  Bay 

Pou  ou  ka  Jwenn  asistans  konfidansyèl 
pou  aplike  pou  benefis  sekirite  sosyal,  rele 
biro  Social  Security  Administration  nan 
nimero  (800)772-1213.  Ou  ka  mande  yo  tou 
pou  yo  ba  rou  youn  relve  de  tout  kôb  ou 
touche  depi  wap  travay  isit  ansanm  ak  youn 
estimasyon  sou  konbyen  kôb  benefis  wap 
gen  pou  ou  touche  y  an  ap  ye.  Yo  rele  sa 
(PEBES),  sa  va  ede-w  kalkile  kôb  retrèt  ou, 
kôb  dezabilite  ou  ansanm  ak  kôb  yo  dwe 
peye  mounn  ki  kalifye  pou  resevwa  benefis 
sosyal  (eritye-w)  ou  si  ou  ta  mouri. 

Ou  ka  koumanse  ekri  la-a  menm 
youn  lis  ôganizasyon  kap  rann  sévis 
ansanm  ak  gwoup  kap  bay  sipô  san 
bliye  kote  ou  ka  jwenn  enfomasyon: 

Pou  Plis  Enfomasyon 

Se  nan  youn  liv  yo  rele  Clinical  Practice 
Guideline  on  Evaluation  and  Management 
of  Early  HIV  Infection  nou  te  pran  tout 
enfomasyon  nou  sot  ba-w  nan  ti  liv  sa-a.  Liv 
kote  nou  pran  enfomasyon  yo  te  ekri  pa 
youn  ekip  espè  prive  Agency  for  Health 
Care  Policy  and  Research  te  patwone.  Gen 
dot  gid  sou  youn  latriye  dot  pwoblèm  santé 
kouran  kap  gen  pou  parèt. 

Pou  kômande  dot  kopi  bilten  sa-a,  rele  the 
National  AIDS  Hotline  gratis  nan  nimero 
(800)342-AIDS,  osnon  ekri: 

AHCPR  HIV  Guideline 

CDC  National  AIDS  Clearinghouse 

P.O.  Box  6003 

Rockville,  MD  20849-6003 

Pou  kômande  kopi  gid  sou  dot  sijè  e  ki 
aprouve  pa  AHCPR,  rele  (800)358-9295 

(pou  mounn  kap  rele  an  deyô  peyi  Eta  Zini 
sèlman)  (301)495-3453)  la  semèn  de  9vè  di 
maten  jiska  5kè  di  swa  (EST)  Ou  ka  ekri  yo 
tou  nan: 

Agency  for  Health  Care  Policy  and  Research 

Publication  Clearinghouse 

P.O.  Box  8547 

Silver  Spring  MD  20907 

